idáṃ dyāvāpr̥thivī bhadrámabhūditi bhadraṃ hyábhūdyó yajñásya saṃsthāmágannā́rdhma sūktavākámutá namovākamítyubháyaṃ vā́ etádyajñá eva yátsūktavākáśca namovākaścā́rātsma yajñamávidāma yajñamítyevaìtádāhā́gne tváṃ sūktavā́gasyúpaśrutī diváspr̥thivyorítyagnímevaìtádāha tváṃ sūktavā́gasyupaśr̥ṇvatyóranáyordyā́vāpr̥thivyorityómanvatī te 'smínyajñé yajamāna dyā́vāpr̥thivī́ stāmityánnavatyau te 'smínyajñé yajamāna dyā́vāpr̥thivī́ stāmítyevaìtádāha